cyanic-selkie/wikianc huggingface dataset:
Vuk Vukčić
U toku 1393-94. u Bosni je došlo do promjene u držanju prema Žigmundu. On je u augustu 1393. na svoju stranu privukao vojvodu Hrvoja Vukčića, a ljeta 1394. pokorili su mu se bosanska vlastela i Dabiša, pa je među Žigmundovim neprijateljima u Bosni ostao jedino Vuk Vukčić, ban Ladislava Napuljskog. Uskoro, nakon što je pokorio braću Horvate, Žigmund je protiv Vuka uputio hrvatsko-dalmatinskoga bana Nikolu II Gorjanskog, koji je u bici kraj Knina porazio protivnike, nakon čega je i Vuk prešao na stranu Žigmundovih pristalica. Porazom je Vuk izgubio ne samo Knin u kojem se bio utvrdio, nego nakratko i banski naslov. Naime, kada je Vuk sa ženom Ankom posjetio Zadar u januaru 1395, ljetopisac Pavao Pavlović oslovio ga je bosanskim vojvodom i bivšim banom (olim Banus). Ipak, Žigmund je bio obziran prema Vuku Vukčiću te mu je uskoro za promjenu političkog držanja dao gradove Krupu i Ostrožac, tada u posjedu knezova Blagajskih, i dopustio da doživotno nosi novi banski naslov, kako o tom svjedoči isprava zagrebačkoga kaptola od 16. augusta 1396. u kojoj se Vuk naziva bosanskim banom (bano de Boznia). Posljednji se put kao živ spominje 20. septembra 1397.
Leteći Holanđanin
mini|desno|250p|Leteći Holanđanin, [[Albert Pinkham Ryder]] Leteći Holanđanin (engleski Flying Dutchman) ili po nekima Ukleti Holanđanin je ukleti brod koji nikada ne može doći u matičnu luku nego mora zauvijek ploviti preko svih sedam mora. Obično se može vidjeti u oluji obasjanog sablasnim svjetlom. Ako se približi drugom brodu, njegova posada će preko njega pokušati poslati na kopno pisma upućena ljudima koji su odavno umrli.
Ada Lovelace
Biografija
Rođena u Londonu 10. decembra 1815. godine kao lady Augusta Ada Byron. Kćerka je poznatog britanskog pjesnika, Georgea Gordona Byrona, 6. barona Byrona, i njegove supruge, Anne Isabella Milbanke, 11. baronice Wentworth. Pošto je Ada umrla prije majke, baronstvo Wentworth su naslijedila Adina djeca. Zahvaljujući braku s William Kingom, 1. grofom od Lovelacea, nosila je titulu grofice od Lovelacea. S njim je imala troje djece:
Leteći Holanđanin
Korijeni legende
Prema nekima, priča je holandska. Drugi tvrde da je zasnovana na engleskom romanu The Phantom Ship iz 1837. No svi se slažu da se radi o brodu iz 17. vijeka koji je pripadao trgovačkom društvu Holandska Istočnoindijska kompanija. Plovio je na ruti od Evrope do Indije i kada je prolazio kraj rta Dobre nade na krajnjem jugu Afrike zapao je u oluju. Tada se kapetan zakleo da će obići rt pa makar morao ploviti do Sudnjeg dana. Drugi izvori kažu da se na brodu tokom plovidbe dogodio strašan zločin pa se posada zarazila kugom zbog čega nisu smjeli uploviti ni u jednu luku. Od tada, brod i njegova posada su osuđeni da plove zauvijek i da se nikada ne iskrcaju na obalu. Prema nekima, to se dogodilo 1641., prema drugima 1680. a prema trećima 1729. Legenda kaže da svaki brod koji na otvorenom moru susretne Letećeg Holanđanina očekuje neka strašna nesreća.
Ada Lovelace
Biografija
Dok je je bila studentica poznatog matematičara Augustusa De Morgana upoznaje se sa radom Charles Babbagea na diferencijalnoj i analitičkoj mašini. U toku svog kontakta sa Babbageom opisuje način na koji se analitička mašina može programirati da izračuna određene brojeve. To je ušlo u historiju kao prvi računarski program i danas je Ada King Lovelace poznata kao prva žena programer, tj. prvi programer.
Programski jezik Ada je dobio ime po njoj.
Leteći Holanđanin
Pojavljivanja
Neki tvrde da je priča o Letećem Holanđaninu samo legenda dok drugi tvrde da je istinita priča.
11. jula 1881. britanski ratni brod Bacchnate je u južnom Atlantiku susreo Letećeg Holanđanina. Dva broda su se u oluji gotovo sudarila. Mornari sa britanskog broda su kasnije posvjedočili da su na jarbolima drugog jedrenjaka vidjeli ljudske kosture kako skupljaju jedra. Jedan od oficira na britanskom brodu je bio engleski princ koji je kasnije postao kralj George V. On je također posvjedočio da je drugi brod bio obasjan sablasnim crvenim svjetlom.
1911. britanski brod Orkney Belle je ugledao Letećeg Holanđanina. 1914. Orkney Belle je bio prvi britanski brod potopljen u Prvom svjetskom ratu.
U martu 1939. na jugu Afrike 60 ljudi je sa obale vidjelo jedrenjak iz 17. vijeka u oluji.
1942. admiral njemačke ratne mornarice Karl Dönitz je izjavio da je jedna njemačka podmornica kod rta Dobre nade vidjela jedrenjak iz 17. vijeka. Mornari su izjavili da je brod plovio pod punim jedrima iako na moru nije bilo ni daška vjetra.
1943. u blizini Cape Towna u južnoj Africi četvero svjedoka je vidjelo na pučini sablasni jedrenjak koji je jednostavno nestao pred njihovim očima.
Na filmu
Leteći Holanđanin se pojavljuje u filmu Pirati s Kariba: Mrtvačeva škrinja u kojem njime upravljaju Davy Jones, zao duh mora, i njegova posada hibrida ljudi i morskih stvorenja.
NGC 1026
NGC 1026 (također poznat kao MCG 1-7-18, PGC 10055 i UGC 2145) je spiralna galaksija koja je udaljena oko 192 miliona sg od Zemlje i nalazi se u sazviježđu Kit. Najveći prečnik je 1,70 (95 hiljada sg) a najmanji 1,3 uglovnih minuta (73 hiljade sg). Prvo otkriće je napravio Albert Marth 24. decembra 1864. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Stefan Radoslav
Stefan Radoslav (Стефан Радослав; o. 1192 – nakon 1235) bio je kralj Srbije od 1228. do 1233, a poznat je i kao Stefan Duka. Bio je sin Stefana Nemanjića (Stefan Prvovenčani) i njegove žene, Grkinje Eudokije Anđeo te unuk velikog župana Stefana Nemanje. Imao je braću – svetog Savu II i kralja Vladislava Nemanjića.
Za života svog oca, Radoslav je bio vladar Zahumlja (Humska zemlja).
Nakon očeve je smrti Radoslav postao kralj, a okrunio ga je sveti Sava, njegov stric. Crkva u Srbiji i sekularna vlast obje su bile u rukama Nemanjića.
Srpski plemići su se zgrozili kad je Radoslav „potpao pod vlast“ svoje supruge, koja ga je natjerala da se potpisuje na grčkom. Grčki uticaj je sve više prodirao u Srbiju zahvaljujući Ani. Godine 1233. mnogi su se plemići pobunili protiv Radoslava u korist njegova brata Vladislava, koji je oženio bugarsku princezu Beloslavu. Radoslav i Ana su pobjegli iz Srbije, ali su se poslije vratili tamo te su oboje postali redovnici. Radoslav je iznimno volio Anu, koja mu je bila sestrična, a prema zapisu Teodozija, ona se ipak zaljubila u jednog Francuza.
Zaton Doli
Zaton Doli su naseljeno mjesto u sastavu općine Ston, Dubrovačko-neretvanska županija, Republika Hrvatska.
Historija
Do teritorijalne reorganizacije u Hrvatskoj nalazili su se u sastavu stare općine Dubrovnik.
NGC 3811
NGC 3811 (također poznat kao IRAS 11386+4758, MCG 8-21-91, PGC 36265 i UGC 6650) je prečkasta spiralna galaksija koja je udaljena oko 143 miliona sg od Zemlje i nalazi se u sazviježđu Veliki medvjed. Najveći prečnik je 2,20 (91 hiljada sg) a najmanji 1,7 uglovnih minuta (71 hiljada sg). Prvo otkriće je napravio John Frederick William Herschel 9. marta 1788. godine.
Zaton Doli
Stanovništvo
Na popisu stanovništva 2021. godine, Zaton Doli su imali 56 stanovnika.
NGC 3811
Najbliži NGC/IC objekti
Sljedeći spisak sadrži deset najbližih NGC/IC objekata.
Zaton Doli
Stanovništvo
Napomena: ''U 1857. i 1869. iskazano pod imenom Zaton. Od 1857. do 1971. sadrži podatke za naselje Zamaslina koje je od 1890. do 1931. iskazivano kao naselje.''
Popis 1991.
Na popisu stanovništva 1991. godine, naseljeno mjesto Zaton Doli je imalo 172 stanovnika, sljedećeg nacionalnog sastava:
Stjepan Vuk Kotromanić
Stjepan Vuk Vladislavić Kotromanić ( 1345 - 1375 ) je deseti poznati vladar samostalne Bosanske države. Bio je sin Vladislava Kotromanića i Jelene Šubić. Postavljen je na vlast nakon pobune protiv njegovog starijeg brata, bana Tvrtka, 1366. godine. Već sljedeće godine njegov brat je vraćen na vlast.
Porijeklo i porodica
Vuk je rođen 1345. godine najvjerovatnije u Bobovcu ili Srebreniku .Pored Vuka Vladislav i Jelena su imali još jedno sigurno djete :
Ali neki Vladislavu i Jeleni pripisuju još dvije kćerke :
Treba navest da je Vuk možda imao vanbračnog polubrata Dabišu Starog.
Vladavina
Vuk je 1366.godine uz pomoć bosanskog plemstva zabacio svog starijeg brata Tvrtka s položaja bana Tvrtko i njegova majka Jelena pobijegli na ugarski dvor kod kralja Ludovika Velikog. Već sljedeće godine Tvrtko je vraćen na vlast zahvljujući Ludoviku.
Posljedni spomen
Vuk se posljedni put spominje 8. decembra 1374. godine na vjenčanju Tvrtka I njegove buduće supruge Droteje Doroslave Bdinsko - Bugarske
Trebačko brdo
Trebačko brdo se nalazi iznad Trebačke kotline u Tešnju. Prema geološkim ispitivanjima nastalo je u kenozojskoj geološkoj eri u periodu kvartara. Visoko je 604 metra. Nasred njegove visoravni je veliki plato, dvije velike vrtače, dva vulkanska grotla i dvije očne jame. Zemlja Trebačkog brda je veoma plodna i jedan je od najvećih rudnika kamena na prostoru BiH. Prisutnost ljudi se pojavlju još za vrijeme Neandertalaca. Na Trebačkom brdu se nalazi velik broj stećaka. Danas se prostori Trebačkog brda koriste kao izletišta, pašnjaci, za poljoprivredu i rudarstvo.
Vlašićki sir
Vlašićki sir, po kojem je planina Vlašić nadaleko poznata, spada među najbolje bijele sireve u salamuri/surutki. Mještani sela s Vlašića donosili su ga uglavnom u Travnik i tu ga prodavali, te se zbog toga zove još i travnički sir. Pretpostavka je da su tehniku spravljanja sira u salamuri u ove krajeve donijeli stočari nomadi s istoka koji su se nazivali Vlasima. Otuda je i postalo ime Vlašić. Ovu tradiciju su kasnije preuzeli stočari s okolnih planina pa se danas vlašićki sir proizvodi širom BiH i šire regije.
Sir se izvorno proizvodi od nepasterizovanog, svježeg ovčijeg mlijeka, odmah poslije muže. Radi se uglavnom na planini u sirarskim kolibama (katunima) i obično se na planini čuva 2-3 mjeseca da zrije. Međutim, vlašićki sir se pravi i od kravljeg mlijeka za one kojima je aroma ovčijeg mlijeka prejaka. Sir se tradicionalno reže u kriške i pakuje u ambalažu za distribiciju.
NGC 5313
Najbliži NGC/IC objekti
Sljedeći spisak sadrži deset najbližih NGC/IC objekata.
Savezne države Brazila
desno|mini|300px|Podjela Brazila na savezne države Brazil je savezna država koja se sastoji od 27 federalnih jedinica prvog nivoa: 26 saveznih država i federalnog (ili saveznog) distrikta, u kojem se nalazi glavni grad Brasília. Pored ove podjele, Brazil je, geopolitički gledano, podijeljen i na pet regija (oblasti), koje se još nazivaju i makroregijama. Svaka regija sastoji se od tri ili više saveznih država. Iako je službeno priznata, ova podjela Brazila nema veliku primjenu, kao ni političke učinke osim u slučaju usmjeravanja vladinih programa sa saveznog nivoa.
Sedam mora
mini|desno|Historijskih sedam mora Srednjovjekovni evropski i arapski tekstovi često spominju sedam mora. Pritom se ne misli uvijek na ista mora. "Sedam mora" je bio uvriježen izraz u mnogim drevnim pisanim spomenicima prije nego što su ga preuzeli Grci i Rimljani - na primjer, pojavljuje se u prijevodu jedne od Enheudaninih himni Inani (8. himna), napisanoj oko 2300. p. n. e. u Sumeru (Meador, 2001). Broj sedam je u mnogim kulturama bio magičan broj, zbog čega su se mnoge stvari prikazivale u grupama od sedam. "Sedam" se dugo koristio i kao neodređen broj, sinonim za "nekoliko", kao što je slučaj s grčkih "sedam mora" (Hopkins, 1923). U grčkoj i zapadnoj kulturi, sedam mora je ukazivalo na različite stvari, ovisno o zemlji i razdoblju. Ipak, obično se tih sedam uzimalo među ovih devet vodenih masa:
Druge skupine mora
Stari Rimljani su imali i druga značenja za septem maria (latinski), koja danas zvuče neobično. Plovna mreža rukavaca u ušću rijeke Po koji su se izlijevali u slane močvare jadranske obale nazivala se "Sedam mora" u tom području. Rimski pisac Plinije Stariji spominjao je te lagune, razdvojene pješčanim sprudovima od otvorenog mora: "Sve te rječice i jarke nekad su napravili Etrurci, pa se tok rijeke izlijevao u močvare područja Atrijana koje se nazivaju Sedam mora, sa slavnom lukom etrurskog grada po imenu Atria, po kojem je Jadran dobio ime." (Historia Naturalis, III 120). Tako danas u Muzeju Septem Maria možemo vidjeti kako se ta civilizacija vode razvijala od prahistorije do danas. Muzej se nalazi u Adriji u Rovigu, nekadašnjoj Atriji.
John Lightfoot, sveštenik i učenjak iz 17. vijeka, spominje sasvim drugačiji skup mora u svom Komentaru Novog zavjeta. Poglavlje Sedam mora prema talmudistima i četiri rijeke koje okružuju kopno sadrži "Veliko more" (Mediteran), "Tiberijadu" (Galilejsko more), "More Sodome" (Mrtvo more), "Jezero Samocho" i "Sibbichaean".
Na kraju, neke savremene geografske klasifikacije kažu da svijet ima sedam okeana:
Djelimično standardizirana ikonografija četiri kontinenta i četiri rijeke svijeta, koju je zasnovala renesansa, uspostavila je jasne slike u evropskoj mašti, ali sedam mora se nije jasno razlikovalo - Neptun je vladao nad svima. Rudyard Kipling je jednu zbirku pjesama nazvao The Seven Seas (1896). (Kipling 1896)
Anto Babić
Anto Babić, (3. januar 1899 – 12. januar 1974) bio je bosanskohercegovački historičar, prvi dekan Filozofskog fakulteta u Sarajevu, akademik ANU BiH, SANU, MANU.
Rođen je u Grahoviku kraj Travnika 1899. Osnovnu školu pohađao je u Docu, gimnaziju u Travniku i Sarajevu, gdje je maturirao 1919. Diplomirao je historiju i geografiju na Filozofskom fakultetu u Zagrebu (1923). Radio kao profesor u gimnaziji u Sušaku u Hrvatskoj. Za vrijeme Drugog svjetskog rata aktivno se uključio u NOB, te je na I zasjedanju ZAVNOBiH-a izabran za člana Predsjedništva, gdje vodi Odjeljenje za prosvjetu na oslobođenom teritoriju BiH. Bio je Vijećnik na II zasjedanju AVNOJ-a. Bio je ministar prosvjete prve vlade NR BiH 1945-1946, potpredsjednik Prezidijuma Narodne skupštine NR BiH 1946. narodni poslanik Vijeća naroda Privremene skupštine, zatim i Ustavotvorne skupštine DFJ.
Poslije rata radio je kao profesor u Višoj pedagoškoj školi u Sarajevu 1946-1948. U periodu 1948-1950 obavljao je dužnost predsjednika komiteta za visoke škole i naučne ustanove, a 1950. izabran je za redovnog profesora i prvog dekana novoosnovanoga Filozofskog fakulteta u Sarajevu. Osnivač je Katedre za historiju na kojoj do 1970. predaje historiju srednjeg vijeka. Bio je predsjednik Istoriskog društva BiH od njegovog osnivanja 1947. pa sve do 1954. Od 1952 je redovni član Naučnog društva BiH, a ANU BiH od osnivanja 1966. Od 1965. je dopisni član SANU, a od 1972. dopisni član Makedonske akademije nauka i umjetnosti. Bio je član redakcijskog vijeća i saradnik Enciklopedije Jugoslavije 1–6. sveska.
Hrvoje Kečkeš
Hrvoje Kečkeš (rođen 17. marta 1975) hrvatski je pozorišni i filmski glumac. Svoje prve nastupe i glumačke korake ostvaruje kao amater u ZeKaEmu, a 1996. upisuje se na Akademiju scenskih/dramskih umjetnost u Zagrebu. Od tada bilježi niz pozorišnih i filmskih uloga. Od 2002. godine postaje član glumačkog ansambla Satiričkog pozorišta "Kerempuh" iz Zagreba. Poznat je po tome što radi kao jedan od voditelja u Zuhra Light Show gdje ima ime Mirko, kao i svoj poznati alter-ego gej stilista Danchia. Poznat je i po ulozi Kazimira Hrasteka iz sitcoma HRT-a Bitange i Princeze.
Anto Babić
Za svoj rad dobio je mnogobrojna priznanja i nagrade: Orden rada sa zlatnim vijencem, 1959; Orden Republike sa zlatnim vijencem, 1970; Nagrada ZAVNOBiH-a, 1973 i dr. Pokrenuo je te uređivao (1949–1957) Godišnjak Istoriskog društva BiH.
Bavio se proučavanjem srednjovjekovne historije Bosne i o tome pisao u publikacijama: kalendar Napredak (1933), Pregled (1953, 1954, 1961, 1962), Godišnjak Istoriskog društva BiH (1954, 1964),  Radovi Naučnog društva BiH (1955, 1960), Filozofskog fakulteta u Sarajevu (1964). Objavljivao je i priloge iz arhivistike (Glasnik Arhiva BiH, 1961), historiografije (Godišnjak Društva istoričara BiH, 1961), kulture i novije historije (Oslobođenje, 1944, 1946, 1954; Pregled, 1948, 1972; Spomenica 75. godišnjice Prve gimnazije u Sarajevu, 1955; Prilozi Instituta za istoriju radničkog pokreta, Sarajevo 1968; Acta historica medicinae, pharmaciae, veterinae, 1971; Zbornik radova posvećen uspomeni Salka Nazečića, Sarajevo 1972; Narodi Bosne i Hercegovine prema KPJ i Revoluciji, Sarajevo 1972). Sudjelovao je na znanstvenim skupovima u zemlji (Beograd 1954, Trogir 1966, Sarajevo 1968, 1969, 1970) i inostranstvu (Graz 1953, Rim 1955, Stockholm 1960, Braunschweig 1964).
U svom radu najviše je proučavao feudalizam u srednjovjekovnoj Bosni i njegove specifičnosti, nastanak bosanske države i njeno uređenje, kao i Crkvu bosansku. Njegovo djelo o diplomatskoj službi u srednjovjekovnoj Bosni i danas je neprevaziđeno.
U Sarajevu jedna ulica u općini Novi Grad koja dijeli naselje Alipašino polje od naselja Vojničkog polja i Nedžarića nosi ime Anto Babić.
Selišta (Bileća)
Selišta su naseljeno mjesto u općini Bileća, Bosna i Hercegovina.
Mario
Mario Mario   je glavni lik i protagonist istoimene franšize videoigara i medija. On je bivši vodoinstalater koji živi u Mushroom Kingdomu. Mario često spašava Princezu Peach, i ona to uzvrati kad je Mariju potrebna pomoć. Marija je stvorio Shigeru Miyamoto na temelju Popaja. Prva pojava mu je bila u Donkey Kongu 1981. Mario je poznat po vještinama skakanja, i ima mnoge predmete u arsenalu kao Super pečurka, vatreni cvijet i Super zvijezda. Mario je nekad, s par iznimki, portreiran kao prazna ploča, lik koji se svaki put stopi s okolinom, lik čiju osobnost diktira okoliš, Nintendo kaže da ovo pomaže Mariju da igra mnoge uloge u raznim igrama. U većini igara, on je heroj koji spašava Princezu Peach od zlog Bowsera uz pomoć mlađeg brata blizanca, Luigija uz mnoge druge. Dan danas, Mario je jedan od najpoznatijih izmišljenih i animiranih likova ikad, i najpoznatiji, uspješniji i prepoznatljiviji lik u historiji videoigara, i prepoznatljiv je po svojoj crvenoj i plavoj odjeći i kapici, i pogotovo krupnom tijelu i bijelim rukavicama.
Stvaranje
lijevo|mini|211x211piksel|Shigeru Miyamoto, stvaralac Marija Nakon neuspjeha Radar Scopea u Sjevernoj Americi, tadašnji predsjednik Nintenda, Hiroshi Yamauchi, zatražio je Miyamotovu pomoć u pretvaranju neprodanih jedinica Radar Scopea u nešto što će se dobro prodati. Miyamoto je zamislio koncept ljubavnog trokuta i odlučio napraviti igru na temelju Popaja. No, uskraćena su mu prava za Popaj franšizu pa je odlučio smisliti novu ideju koristeći vlastite likove.
Za upotrebu u svojoj arkadnoj igri Donkey Kong stvorio je lik igrača koji je u početku bio poznat pod nazivom Ossan (japanski izraz za muškarca srednjih godina), zatim Jumpman i G. Videoigra ili G. Video. Slučajno bi "Ossan" bilo ime koje je lik sličan Mariju dobio u igri Golf. Ovaj lik dobio je crvenu majicu i plavu košulju kako bi ruke bile vidljivije, uz to i kapu i brkove, jer kosu i usta nije bilo moguće animirati na arkadnom sistemu. Lik je izvorno bio poznat kao Jumpman, ali Nintendo od Japana je pitao Nintendo od Amerike žele li ga preimenovati za vrijeme zapadne lokalizacije; predsjednik Minoru Arakawa i zaposlenik Don James smatrali su da bi bilo smiješno nazvati lika Mario po italijano-američkom posjedniku spremišta i kućišta tvrtke, Mario Segale. Dok je Mario u početku opisan kao stolar, Mario Bros. je nakon toga promijenio zanimanje nakon što je kolega pomislio da više liči na vodoinstalatera.
Pozadina
Prva igra koja pokazuje Mariov rani život je Super Mario World 2: Yoshi's Island, gdje njega u Lugija nosi roda nazad svojim roditeljima. No, Kamek otme Luigija i napadne rodu. Rodi ispadne mladi Mario i padne na otok Yoshija. Yoshiji žele da pomognu Mariju vratiti se Luigiju. Zato moraju ići na put do Bowserovog dvorca do Kameka i pomoći Luigiju. Yoshiji Marija moraju štititi jer Mario ne može sebe štititi bez Superstar Mario forme. Luigi i Mario dostavljeni su roditeljima, ali Yoshi's New Island objasni da su dostavljeni krivim roditeljima, te se vrate točnim roditeljima na kraju igre i u ''Yoshi's Island DS. Hronološki se Super Mario World 2'' smatra jednom od prvih igara i medija. Neki mediji pokazuju da su Mario i Luigi možda imali drukčiju historiju. Super Mario Momotarō kaže da su Mario braću odgojila dva stara Hammer Broa. Mario se u toj seriji rodio iz breskve na nebu, i moguće je da se ova serija dogodila prije Super Mario Worlda 2. Mario je ovdje sličan svom starijem sebi, ali manji i bez kapice.
Još jedan medij koji prikazuje drugačije početke za Marija je strip zvan "Family Album "The Early Years", strip prikazan u Nintendo Comics Systemu. Mario je, u tome, bio šašav i zanimali su ga vodovodi, i oduvijek je bio uspješan sportaš, pobijedio je svaku softball igru u susjedstvu. Neke još zanimljivosti su da je u stripu Mario bio rođen brkat i s kosom, i da se Luigi rodio par godina nakon njega.
U videoigri Mario & Luigi: Partners in Time Mario ode u pustolovinu sa verzijom sebe iz prošlosti da spase Princezu Peach od zlih Shroobova. Igra kaže da je odrasli Mario sadašnji Mario, a beba Mario je prošli Mario.
Izgled
Mario je debeli Italijan s 24/6 godina. Poznat je po njegovoj crvenoj kapi na kojoj piše slovo "M", crvenoj košulji s plavim kombinezonom, žutim dugmima i smeđim cipelama. Ima velik nos, plave oći i smeđu kosu, s crnim brkovima, zanimljivo drugačije boje od njegove kose.
Mariov izgled se jako promijenio od početka u videoigri Donkey Kong, iako su osonovne stvari ostale, kao odjeća i brkovi, u Super Mario Bros. je počeo izgledati kako ga danas znamo. Započeo je kao mršavi, dlakavi muškarac, no danas je poznat po kapici, odječi, brkovima i debelim tijelom.
Mariove promjene u izgledu su uglavnom kozmetičke. Izgled tijela mu je identičan u svakoj igri, ali su uočljive male promjene u igrama kao Super Mario Sunshine gdje mu je majica kratkih rukava. U serijalu Super Smash Bros. Mariova odjeća je tamnija i više potrgana.
Karakteristike
Mario je često brižan, radostan, razigran, hrabar, a u nekim situacijama tvrdoglav, umišljen i željan. Proizvođači Nintenda ostavili su Mariovu biografiju dovoljno jednostavnom da lik može biti promjenjiv u mnogim igrama i okolnostima. Zbog toga fanovi Marija smatraju ga jednim od najmanje razvijenih likova u franšizi. Za poređenje, Luigi je jedan od omiljenih likova serije za mnoge. Mario je u drugim medijima predstavljen kao talentirani bruklinski vodoinstalater koji voli pravdu i italijansku hranu. Mario je sposoban borac i sponzor, te ljubitelj igara za žurke u spin-off igrama.
Mario ima sportski duh, priznaje poraz i komplimentira neprijatelje. To je vidljivo u Fortune Street i Mario Kart 8, a također se smije kad izgubi u Super Smash Bros. Ultimate. Ipak, u mnogim drugim spin-off igrama ne voli gubiti. U Mario Kart 64 obrisati će nos ako ne stigne do podijuma. U Mario Golf: Toadstool Tour će se naljutiti ako dobije Double Bogey. Mario voli životinje, pogotovo one najčešće i uobičajene. Uz to voli muziku, posebno operu i novo-valski Europop, no ovo se ne vidi često. Mario Strikers Charged Mariju daje rokenrol pjesmu i orkestarsku kompoziciju za Super ability. Mario može svirati klavir, gitaru, sintisajzer, timpani, ksilofon, saksofon i trubu.
Mario je puno ozbiljniji lik u serijalu Super Smash Bros., a njegov brat je puno komičniji i šaljiv. Mario ovo pokazuje u svojim kontroliranim i običnim napadima. U DiC crtićima Mario voli hranu i obožava Peachine kolače i picu.
Ime i prezime
Ime Mariove porodice je "Mario" u seriji The Super Mario Bros. Super Show! i ovo je postalo popularnije u igranom filmu. Ovo je ponekad vidljivo u drugim medijima — npr. vodič Prima Gamesa za videoigru Mario Party 2 kaže da mu je ime Mario Mario. Na San Diego Comic-Conu je Mario rekao "Koje mi je ime? A, dobro-a pitanje!... Da! Ime mi je-a Mario! Naravno, moj brat je-a Luigi Mario, i naravno mama se zove Mama Mia Mario; papa se zove Papa Pio Mario. Naravno, nana je Grandmama Mia Mario, i dedo je Grandpa—itd., itd. Da, ime je Mario, prezime-a Mario. Yahoo!" Nintendo je potvrdio da je to šala i da "nema prezimena". To je rekao Satoru Iwata, tadašnji predsjednik Nintenda, i s njim se složio i Shigeru Miyamoto, no kasnije je Miyamoto rekao da njegovo prezime jest "Mario".
Govor
Kao većina drugih Nintendo protagonista, Mario rijetko priča, većinom se glasa raznim zvukovima i vikanjem. Mario, iako mu se ćesto ne čuje glas, ima puno dijaloga u videoigrama Itadaki Street DS i Fortune Street, i ima nekoliko poznatih uzričica, uključujući "Yahoo!", "Here we GO!", "Thank you so much for playing my game!"... Mariov glas je tiši i dublji u serijalu Super Smash Bros. Mario ponekad ni ne govori na engleskom. U videoigri Super Mario Sunshine, Mario kaže "Looks like Mario's gonna have to find a job!", što se samo može ćuti u Japanskoj verziji, u Američkoj je njegov glas pokriven.
Moći i sposobnosti
mini|Mariova čuvena vatrena kugla Mario je poznat po svom visokom skoku, njegov najosnovniji pokret koji koristi da napada neprijatelje. Skokom Mario također izbjegava prepreke i udara ? Blokove i P-Switcheve. Mario je uz to jako akrobatičan. Poznat je po svojoj vatrenoj formi. Mario je i veoma snažan. Mario je obično portreiran kao standardni lik sa svim tipičnim svojstvima i karakteristikama. Mario je prosječno brz, snažan, fleksibilan i viješt. Mario je u nekim golf-igrama zapravo portreiran kao više nego prosječan, veoma snažan lik s impresivnim vještinama i spretnosti. Neki Mariovi power-upovi su navedeni ispod.
Portretiranje
mini|Charles Martinet, glas Marija u videoigrama od 1992.|lijevo|319x319piksel
Kulturni utjecaj
Mario je često proglašen najpoznatijim likom u historiji videoigara. Anketa iz ranih devedesetih je pokazala da je Mario poznatiji od Mickeyja Mousea, i on ima jedini kip od voska napravljen na temelju lika iz videoigre, može se vidjeti u Hollywoodskom muzeju kipova od voska.
Franšiza Mario je najprodavanija serija videoigara ikad, s više od 528 534 milijuna prodaja, a serija iza nje, Pokémon, ima 300 milijuna prodaja.
Žuljana
mini|280px|Žuljana, rimokatolička crkva "Gospa od Sedam Žalosti" Žuljana je naseljeno mjesto u sastavu općine Ston, Dubrovačko-neretvanska županija, Republika Hrvatska.
Historija
Do teritorijalne reorganizacije u Hrvatskoj nalazila se u sastavu stare općine Dubrovnik.
Stanovništvo
Na popisu stanovništva 2021. godine, Žuljana je imala 275 stanovnika.
Popis 1991.
Na popisu stanovništva 1991. godine, naseljeno mjesto Žuljana je imalo 206 stanovnika, sljedećeg nacionalnog sastava:
Budinarci
Stanovništvo
Na popisu stanovništva iz 2002. godine, Budinarci su imali 682 stanovnika. Većinska vjeroispovijest stanovništva je pravoslavlje.
Juraj Vojsalić
Juraj Vojsalić, bosanski vojvoda (?, 1399 – ?, nakon 1437), pripadnik velikaškog roda Hrvatinići.
U građanskom ratu u Bosni 1430-35. Juraj je podupirao Tvrtka II, a za kraljeva boravka u Ugarskoj 1434-35. uspješno je ratovao protiv vojvode Sandalja Hranića Kosače, ispod čije je vlasti oslobodio braću Jurjeviće, članove velikaške obitelji Radivojevića, te Vuka Vukićievića i poveljom napisanom u Podkreševu vratio im njihove gradove i zemlje koje im je Sandalj bio oduzeo. Potkraj maja 1434. Mlečani su ga primili za svoga vlastelina podijelivši mu mletačko građanstvo. U povelji, koja potvrđuje taj čin, Mlečani Jurja nazivaju Posilovićem.
Po kraljevu povratku u Bosnu Juraj je nastavio 1435. podupirati Tvrtka II protiv Sandaljeva nasljednika, vojvode Stjepana Vukčića Kosače. S tim u vezi Juraj se za pomoć obraćao Dubrovčanima, koji su mu pomogli u oružju, ljudima i brodovima. God. 1437. Juraj je od pape Eugena IV. dobio dopuštenje da može sagraditi franjevački samostan i crkvu u čast Blažene Djevice Marije (u gradu Grebenu, bila je dovršena 1447). Drži se da je podigao i crkvu sv. Jurja u Jezeru.
Juraj Vojsalić imao je sinove, starijeg vojvodu Petra, koji je preuzeo njegov položaj i naslijedio posjede, i mlađeg Jurja, koji se spominje samo 1434.
Rešetari
mini|280px|Rešetari, osnovna škola "Antun Starčević" Rešetari su naseljeno mjesto i općina u Hrvatskoj, u Brodsko-posavskoj županiji.
Historija
Do teritorijalne reorganizacije u Hrvatskoj nalazili su se u sastavu stare općine Nova Gradiška.
Općina Rešetari
Napomena: Nastala iz stare općine Nova Gradiška.
Popis 1991.
Na popisu stanovništva 1991. godine, naseljeno mjesto Rešetari je imalo 2.845 stanovnika, sljedećeg nacionalnog sastava:
Kreta
Historija
Kreta je bilo mjesto gdje se razvila Minojska civilizacija (od otprilike 3000. p. n. e. do 1400. p. n. e.) bila je jedna od najstarijih civilizacija u Evropi.
Geografija
Kreta je jedna od 13 periferija Grčke. Najveće je grčko ostrvo i drugo najveće (nakon Kipra) u istočnom Sredozemnom moru. Nalazi se na južnom dijelu Egejskog mora i ima površinu od 8.336 km2. Ukupno stanovništvo, prema procjenama iz 2005. godine, je 650.000. Dužina ostrva je 260 km, a širina je između 60 km (od rt Dion do rt Lithinon) i 12 km (lerapetranski tjesnac u Istočnoj Kreti). Zbog oblika ostrva Kreta ima preko 1.000 km obale.
Kreta je planinsko ostrvo, poznato po visokim planinama od zapada do istoka. Tri glavne grupe planina su:
Klima
Kreta se nalazi između dvije različite klimatske zone: sredozemne i sjeveroafričke. Klima na Kreti je uglavnom blaga. Atmosfera može biti dosta vlažna, zavisno od blizine mora. Zime su prilično blage. Snijega nema u ravnicama ali često pada u planinama. Tokom ljeta, prosječne temperature su između 20 do 30 stepeni Celzija, uz izuzetak južne obale (uključujuči ravnicu Messara i planine Asterousia) koja spada u sjeveroafričku klimatsku zonu i zato imaju značajno više sunčanih dana i visokih temperatura tokom ljeta.
Privreda
Privreda Krete, koja je bila zasnovana na poljoprivredi, počela se mijenjati tokom 1970ih. Iako je poljoprivreda još uvijek važan dio privrede Krete, zbog klime i reljefa ostrva, zabilježen je pad u proizvodnji i veliki rast u uslužnoj djelatnosti (uglavnom zbog turizma). Sva tri dijela privrede (poljoprivreda, proizvodnja, i djelatnost) su međuzavisni. Kreta ima prosječni iznos BDP po glavi stanovnika koji je skoro 100% ukupnog grčkog prosjeka. Nezaposlenost je otprilike 4% (pola ukupne stope Grčke).
Ostrvo ima tri značajna aerodroma, Nikos Kazantzakis kod Herakliona, vojni aerodrom Daskalogiannis kod Chaniji i novi aerodrom u Sitiji.
Gradovi
Najvažniji gradovi na Kreti su:
Politika
Kreta je periferija Grčke i sastoji se od četiri pokrajine (grč: νόμοι):
Turizam
Kreta je jedna od najpopularnijih turističkih destinacija u Grčkoj. Petnaest posto svih dolaska u Grčku prolaze kroz grad Iraklion (luka i aerodrom). Rast u turizmu Krete se vidi i u broju hotelskih kreveta, koji je porastao u Kreti 53% od 1986. do 1991. dok je porast u ostatku Grčke bio 25%.
IC 2176
IC 2176 (također poznat kao MCG 5-17-11 i PGC 20193) je spiralna galaksija koja je udaljena oko 340 miliona sg od Zemlje i nalazi se u sazviježđu Blizanci. Najveći prečnik je 0,90 (89 hiljada sg) a najmanji 0,4 uglovnih minuta (40 hiljada sg). Prvo otkriće je napravio Stephane Javelle 11. februara 1898. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Sebilj
Sebilj (turski: sebil) je arapska riječ koja znači "put", ali kao termin označava dobrotvornu, vrlo staru instituciju, fontanu posebnog oblika na trgovima, na kojoj je sebiljdžija tasom zahvatao vodu iz korita i besplatno napajao žedne.
Sarajevski sebilj
Sebilj je drvena fontana urađena u pseudo-otomanskom stilu (Sebilj) u centru Baščaršije u Sarajevu koju je izgradio bosanski vezir Mehmed-paša Kukavica 1753. godine. Taj sebilj se nalazio nešto niže od današnjeg i izgorio je u požaru 1852. godine, a zatim je premješten po nacrtu češkog arhitekte Aleksandra Viteka 1891. godine. Ovaj dio se također često naziva i "trg golubova".
U multionacionalnom zajedničkom javnom umjetničkom projektu izgrađena je savremena interpretacija javne fontane i znamenosti u stvarnoj veličini u Birminghamu, koristeći tradiocionalni dizajn i zanatske tehnike izrade u kombinaciji sa modernom digitalnom tehnologijom.
Postoji replika Sarajevskog sebilja u Beogradu, Srbija, koju je grad Sarajevo poklonio 1989. godine
Replika Sarajevskog sebilja se nalazi i u St. Louisu, Missouri u Sjedinjenim Američkim Državama koja je bila poklon bosanske zajednice gradu St. Louisu za njegov 250. rođendan.
Također replika Sarajevskog sebilja postoji i u Novom Pazaru. Bio je to poklon od glavnog grada BiH Sarajeva.
Diskografija Safeta Isovića
Ovaj članak sadrži informacije o muzičkim izdanjima bosanskohercegovačkog pjevača i jednog od najznačajnijih interpretatora bosanske sevdalinki Safeta Isovića. Tokom svoje dugogodišnje pjevačke karijere snimio je mnogobrojne LP i singl ploče, kasete, CD i DVD, a također imao je brojne koncertne nastupe kako u Bosni i Hercegovini, tako i u mnogim krajevima bivše Jugoslavije i inostranstva. Zajedno sa Zaimom Imamovićem, Zehrom Deović i drugih spada u sam vrh interpretatora ove vrste narodne muzike u Bosni i Hercegovini.
Ivaniš Pavlović
thumb|Pečat Ivaniša Pavlovića Ivaniš Pavlović-Radenović (juni 1423 – novembar 1450) knez, vojvoda iz loze srednjovjekovnih bosanskih velmoža Pavlovići.
Ivaniš je rođen juna 1423. godine i njegovo rođenje je prošlo s čestitkama Dubrovčana njegovom ocu vojvodi Radoslavu Pavloviću. Krajem 1426. godine prilikom kupoprodaje dijela Konavala Pavlovića, Dubrovčani su zahtijevali od vojvode Radoslava da se na izvršenu kupoprodaju zakune i njegov sin Ivaniš. Na taj način su očekivali veći stepen garancije učinjenog posla za buduća vremena. Njihova dotadašnja iskustva sa vojvodom Radoslavom koji je u više navrata mijenjao svoje stavove u ovoj namjeri govori dosta i o njima kao vještim političarima i o Radoslavu kao lukavom susjedu. Radoslav svoga sina koji je imao svega 3 godine, ipak nije izložio takvoj zakletvi, ali je pristao na kompromis da kupoprodaju i prateće privilegije izvrši u svoje ime i u ime kneza Ivaniša.
Tokom Konavoskog rata, sukoba vojvode Radoslava sa Dubrovčanima, Radoslav je bio primoran da suprugu Teodoru i sina Ivaniša pošalje na dvor bosanskog kralja Tvrtka II Tvrtkovića. Sklapanje mira između Dubrovčana i Radoslava Pavlovića opet je postavilo na dnevni red pitanje zakletve mladog kneza Ivaniša. Radoslav je otezao pa je pronađeno rješenje da grad Dubrovnik bude kum mladog kneza Ivaniša. To je bila garancija budućih međususjedskih odnosa koja je predstavljala i spasonosno rješenje za ratifikaciju sporazuma o miru. Na kraju je mir ratifikovan od strane vojvode Radoslava Pavlovića 25. marta 1433. godine. Prema sporazumu, knez Ivaniš bio je obavezan da se zakune na taj mir kad bude u vremenu dostojnom, a što znači kada bude imao 14 godina starosti. .
Vojvoda Radoslav Pavlović je u sukobu sa Stjepanom Vukčićem Kosačom 1438. izgubio svoje primorske posjede sa središtem na području Trebinja. Tada je izgubio i svoju dokumentaciju o novcu koji je imao u Dubrovniku. Kada je taj svoj novac htio da ga podigne Dubrovčani su tražili kao dodatno osiguranje da se na priznanici o podizanju novca, pored izjave vojvode Radoslava da i zakletva njegove supruge Teodore i njegovog sina Ivaniša. Knez Ivaniš se tada nalazio na dvoru kralja Tvrtka II u Bobovcu, i po dolasku poslanika, on je izvršio tu svoju obavezu. O tome svjedoči pismo kralja Tvrtka II upućenom Dubrovčanima augusta 1439:
Na čelo porodice knez Ivaniš je došao poslije smrti svoga oca Radoslava novembra 1441. Njegova pozicija bila je znatno oslabljena. Njegov otac izgubio je primorske posjede i kroz sukob sa Stjepanom Vukčićem oslabio poziciju Pavlovića u srednjovjekovnoj bosanskoj državi. Ivaniš je vodstvo porodice održavao u sjeni svoga ujaka vojvode i hercega Stjepana Vukčića sa kojim se pomirio u ime Pavlovića. Među prvim aktima mladog vojvode bila je i ratifikacija mirovnog sporazuma sa Dubrovčanima. Novi predstavnik porodice Pavlović, vojvoda Ivaniš je 29. septembra 1442. godine na planini Bujaku, prema Brodaru. Ivaniš je potvrdio Dubrovčanima sve ugovore svojih prethodnika i dao novu potvrdu u svoje ime. . Zauzvrat su Dubrovčani 10. decembra 1442. godine potvrdili Ivanišu i njegovoj braći sva prava i povlastice koje su uživali od njihove strane. To je konavoski tribut, palača u Dubrovniku, baština na području Dubrovnika i pravo da ulažu novac na dobit.
Naslijeđena neravnopravna politička pozicija vojvode Ivaniša prema Stjepanu Vukčiću nastavljena je i u vrijeme sukoba kralja Tomaša i Stjepana Vukčića. Ivaniš nije imao dovoljno snage da se značajnije suprotstavi svome ujaku, niti da značajnije utiče na kralja Tomaša.
Vojvoda Ivaniš se oženio 1449, a već početkom 1450. se pominje da je bolestan. Bolest nije popuštala i u novembru 1450, relativno mlad sa 27. godina života, vojvoda Ivaniš je umro. . Nije imao potomke. Naslijedila su ga braća, vojvoda Petar i knez Nikola Pavlović.
Nikeja
Nikeja ili Niceja (na grčkom, Nikaia, današnji İznik, u Turskoj), stari grad u Maloj Aziji (Anadolija), koji je prevashodno poznat kao mjesto održavanja dvaju historijskih ekumenskih sabora rane kršćanske crkve. Stare gradske zidine su provaljene na mnogim mjestima, mada dobar dio stare gradnje još uvijek stoji, zahvaljujući brojnim turistima i njihovom interesu za grad.
Nikeju je prvobitno osnovao 310. godine makedonski kralj Antigonije, koji je nakon smrti Aleksandra Velikog Makedonskog zauzeo veliki dio Male Azije. Grad je dobio ime po Nikaji (Nikaia), ženi jednog tesalskog generala.
U Nikeji su rođeni veliki grčki astronom Hiparh (Hipparchus) i matematičar i astronom, Sporije (Sporus).
NGC 2366
NGC 2366 (također poznat kao IRAS 07233+6917, MCG 12-7-40, PGC 21102 i UGC 3851) je nepravilna galaksija koja je udaljena oko 4 miliona sg od Zemlje i nalazi se u sazviježđu Žirafa. Najveći prečnik je 8,10 (8 hiljada sg) a najmanji 3,0 uglovnih minuta (3 hiljade sg). Prvo otkriće je napravio John Frederick William Herschel 3. decembra 1788. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Analogni računar
mini|desno|150px|Poljski analogni računar AKAT-1. Ako zanemarimo značenje koje se odnosi na izvedbu računara koja koriste ne-elektroničke medije (npr. hidraulički ili neki drugi princip) za rješavanje matematsko-logičkih zadataka, ostaje značenje u užem smislu za elektronički analogni računar.
Taj je računar posebne konstrukcije, koji radi sa analognim vrijednostima, najčešće očitanim neposredno iz nekog tehnološkog procesa. Može biti integrisan u upravljački ili kontrolni sistem procesa. U principu je daleko nepreciznije, pa u pravilu znatno skuplje od digitalnih računara. U pravilu stvarne fizikalne procese interpretira prikladnim električnim modelima (naprimjer hidrostatski pritisak ili razinu se interpretiraju naponom, količina protoka vrijednošću struje itd.).
Ponekad se koriste kombinirana analogno-digitalna, tzv. hibridni računari, sa pretvaračem za pretvaranje analognih u digitalne veličine i obrnuto, koja analogno mjerene veličine digitalno obrađuju i izdaju u digitalnom ili analognom obliku ili vrše regulaciju procesa (npr. vage ugrađene u lučke dizalice kojima se sprječava preopterećenje, ili važe roba utovarena u više vagona, ili u jednoj smjeni i sl.).
IC 517
IC 517 (također poznat kao PGC 24179) je spiralna galaksija koja je udaljena oko 439 miliona sg od Zemlje i nalazi se u sazviježđu Vodena zmija. Najveći prečnik je 0,40 (51 hiljada sg) a najmanji 0,3 uglovnih minuta (38 hiljada sg). Prvo otkriće je napravio Stephane Javelle 20. marta 1893. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
RK Radnik Donji Vakuf
RK "Radnik" je rukometni klub iz Donjeg Vakufa, Bosna i Hercegovina, osnovan 1973. godine.
Historija
1973. godine, RK "Radnik" osnovala je nekolicina bivših igrača RK Partizan. Trener prvog tima bio je Sead Hadžiahmetović koji je diplomirao DIF u Beogradu. Članovi tadašnjeg prvog tima RK "Radnik" bili su : Hadžiahmetović Sead, Cero Šehab, Jambrek Ivica, Šuta Dragan, Velić Senad, H. Fikret, Šarić Naser, Topić Milan, Novaković Njegoslav, Kunovac Njegoslav, Miralem Husein, Radman Rajko, Rejhan Faruk, Fazlagić Ademir.
Rukometni klub je nekoliko godina bio u najnižem rangu, da bi onda išao stepenicu po stepenicu ka vrhu. Najveći uspjeh je plasiranje u Savezni rang - Drugu ligu zapad, područje BiH i AP Vojvodina u bivšoj Jugoslaviji. Sve utakmice u ovom rangu su odigrali u Bugojnu u dvorni KSC.
Nekoliko puta je mijenjao ime, između kojih je nosio i ime RK Radnik - Tvornice kuća, itd.
Igrači koji su kasnije igrali su bili: Sijamija Enes, Cerić Fehim, Cerić Mirsad, Sukara Miro, Popović Ranko, Savković Boško, Ilić Ilija, Kunovac Radoslav, Hadžijalić Sabahudin,Marjanović Rade, Kuprešanin Milan, Torbica Marinko, Kisin Ratko, Kurić Dino, Alkić Seno, Dizdar, itd.
Simijova
Simijova je naseljeno mjesto u općini Bileća, Bosna i Hercegovina.
NGC 1027
NGC 1027 (također poznat kao IC 1824) je otvoreno zvjezdano jato i nalazi se u sazviježđu Kasiopeja. Prvo otkriće je napravio John Frederick William Herschel 3. novembra 1787. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Poliatomski ion
thumb|right|200px|Mapa [[električni potencijal|elektrostatskog potencijala nitratnog iona (NO3–). Područja koja su obojena prozirno crveno, oko vanjskih atoma crvenog kisika označavaju regije najnegativnijeg elektrostatskog potencijala.]] Molekulski ion ili poliatomski ion je naelektrisana hemijska vrsta (ion) sastavljena od dva ili više kovalentno vezana atoma ili metalni kompleks koji se može smatrati da djeluje kao jedna cjelina. Prefiks poli– u grčkom znači mnogo, ali čak se i ioni dva atoma obično nazivaju poliatomima. U starijoj literaturi poliatanski ion se takođe naziva i radikal, a ređe i kao radikalna grupa. U suvremenoj upotrebi, termin radikal odnosi se na slobodne radikale koji su (ne nužno naelektrisani), vrste sa parnim elektronom.
Primjer poliatomskog iona je hidroksidni ion. Sastoji se od po jednog atoma kisika i vodika pa ima naboj –1. Njegova hemijska formula je OH–. Amonij ski ion sastoji se od jednog atoma dušika i četiri atoma vodika: ima naelektrisanje od +1, a njegova hemijska formula je NH4+.
Poliatomski ioni često su korisni u kontekstu kiselinsko-bazne hemije ili u stvaranju soli. Poliatomski ion se često može smatrati konjugiranom kiselinom ili bazom neutralne molekule. Naprimjer, konjugirana baza sumporne kiseline (H2SO4) je poliatomski vodik-sulfatni anion (HSO4–). Uklanjanje drugog iona vodika daje sulfatni anion  (SO4(2–)).
Nomenklatura poliatomskih aniona
Postoje dva pravila koja se mogu koristiti za učenje nomenklature poliatomskih aniona. Prvo, kada se nazivu doda prefiks bi, u ionsku formulu dodaje se vodik i njegovo naelektrisanje se povećava za 1, što je posljedica naboja vodikovih iona +1. Alternativa prefiksu bi- je upotreba reči vodik na svom mestu: anion izveden iz H+ + CO3(2–), HCO3(3–) može se nazvati ili bikarbonat ili vodik-karbonat.
Većina najčešćih poliatomskih aniona su oksianioni, konjugirane baze oksikiselina (kiseline izvedene iz oksida nemetalnih elemenata). Naprimer, sulfatni anion, SO4 (2–), izveden je iz sumporne kiseline (H2SO4), što se može smatrati kao sumpor-trioksid + voda: SO3 + H2O.
Drugo pravilo promatra broj kisika u jednom ionu. Priomjer je porodica hlornih oksianiona:
Ova pravila ne djeluju sa svim poliatomskim anionima, ali djeluju i s najobičnijim. Sljedeća tabela sadrži primjere za neke od ovih uobičajenih anionskih grupa.
Ostali primjeri uobičajenih poliatomskih iona
Sljedeće tabele daju dodatne primjere najčešće uočavanih poliatomskih jona. Daje se samo nekoliko predstavnika, jer je broj poliatomskih iona koji se susreću u praksi vrlo velik.
Protomera
Protomera – u strukturnoj biologiji – je strukturna jedinica  oligomernog proteina. To je najmanja jedinica koja je sastavljena od najmanje dva različita proteinska lanca koji formiraju  heterooligomer putem spajanja dvije ili više kopija  ove jedinice.
Termin protomer je uveo Četverin za nomenklaturu  u nedvosmislenosti Na/K-ATPaza. Na/K sadrži α-  i  β-podjedinicu  (plus proteolipid, zvani γ-podjedinica). U to vrijeme nije bilo jasno koliko svaka id njih djeluje  zajedno. Osim toga, kada se govorilo o dimerima,  da li se odnose na αβ ili (αβ)2,  Četverin  je predložio da je  αβ protomer, a  (αβ)2 diprotomer.
Protomeri obično imaju obično cikličnu simetriju  za formiranje zatvorenih simetrija  grupe tačaka.
Primjeri
Hemoglobin je  heterotetramer  koji je sastavljen od četiri podjedinice (po dvije  α i β). Međutim, strukturno i funkcijski, hemoglobin je opisan boljim  u  (αβ)2, kada se kaže da je dimer dva  αβ-protomera, tj. diprotomer.
Aspartat karbamoiltransferaza ima kompoziciju α6β6 podjedinica. Šest αβ-protomera se aranžiraju u simetriju D3.
Virusne kapride često su načinjene od  protomera.
NGC 6786
NGC 6786 (također poznat kao IRAS 19119+7319, PGC 62864 i UGC 11414) je prečkasta spiralna galaksija koja je udaljena oko 345 miliona sg od Zemlje i nalazi se u sazviježđu Zmaj. Najveći prečnik je 1,10 (110 hiljada sg) a najmanji 0,9 uglovnih minuta (90 hiljada sg). Prvo otkriće je napravio Lewis Swift 3. oktobra 1886. godine.
Njemački okruzi
Okrug (njem. Landkreis, Kreis) (u saveznim pokrajinama Sjevernoj Rajni-Vestfaliji i Schleswig-Holsteinu) ili zemaljski okrug (u svim ostalim drugim pokrajinima Njemačke) je prema njemačkom zakonu o samoupravi, savezna općina i područno tijelo. Upravlja svojim područjem prema zakonima/osnovama lokalne samouprave.
U Njemačkoj postoji 107 autonomnih gradova, tri grada-države i 295 okruga. Najveći je Landkreis Mecklenburgische Seenplatte u Mecklenburg-Zapadno Pomorje s 5470,35 km2, a najmanji Main-Taunus-Kreis u Hessenu s 229,39 km2.
U nadležnosti okruga su primjerice: održavanje lokalnih puteva, građevinske dozvole, nacionalni parkovi, socijalna pomoć, skrb za mladež, bolnice, srednje škole, odlaganje otpada, registracija auta, izbor predstavnika za razinu državnog parlamenta, i druge nadležnosti (kultura, turizam) koje se razlikuju po regijama. mini|Okruzi ili ruralni okruzi u [[Njemačka|Njemačkoj; Gradovi (koji se u Baden-Württembergu nazivaju Stadtkreis na bosanskom jeziku gradskiokrug) označeni su žutom bojom (stanje od 2017.).]]
Pokrajinski poglavar i okružna skupština
Sljedeće institucije postoje u okrugu:
Uprava
Uprava okruga i pokrajinsko vijeće svoje sjedište ima u okružnom gradu (glavni grad okruga) u uredu pokrajinskog vijeća, okružna skupština itd. Pokrajinsko vijeće pored komunalnih obaveza, preuzima i dužnosti države kao jedna niža državna oblast. U slučaju da okrug ima potpunu lokalnu samoupravu, pokrajinsko vijeće ne radi kao niža državna oblast nego je odgovorna dužnost u samom okrugu. Opći nadzor i posebni nadzor okružnih općina spada pod ovlasti okruga, s time okrug može imenovati upravitelja policije okruga i upravitelja učiteljske službe. Za pokriće troškova okrug se financira iz okružnih općina.
Dužnosti
Okrug i okružne općine imaju blizak partnerski odnos. Dužnosti koje inače grad koji nije u okrugu mora sam obavljati, u okrugu zajedničko se rješava. Zavisno o broju stanovnika, veće okružne općine preuzimaju dodatne dužnosti za manje okružne općine. To znači da okrug preuzima dužnost, pomoći manja i financijskih slabija općina tako da standard u svim općinama bude prilično isti.
Okrug obavlja sljedeće dužnosti: